《答彭以直》
宋代·张埴

南山岁云莫，此日别玄同。
至今梅花句，华耀白发翁。
三见秋江月，何事苦萦系。
两夜金风生，吹清几山桂。
所思酹尊酒，叱鬼上车柳。
长笑镜石边，更作推敲手。
炯然此心期，相照应万时，
黄千不用多，拜手藏君诗。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。